10/07/2019 | Administración LocalMunicipal
Pontedeume
Constitución da Xunta de Goberno Local. Mandato corporativo 2019-2023. Periodicidade das sesións e competencias

Constitución da Xunta de Goberno Local. Mandato Corporativo 2019.2023. Periodicidade das sesións e competencias. (Expediente TEDeC 2019/X999/000225-2019/G003/000421) Por Decreto de Alcaldía de data 372/2019 de 19.06.2019, resolveuse a “Constitución da Xunta de Goberno Local. Mandato Corporativo 2019.2023. Periodicidade das sesións e competencias.”, cuxo contido se transcribe, en estrato: “DON Bernardo Fernández Piñeiro, ALCALDE-PRESIDENTE DO CONCELLO DE PONTEDEUME (A CORUÑA). Constituída a nova Corporación municipal o pasado día 15 de xuño de 2019, como consecuencia das eleccións locais celebradas o día 26 de maio de 2019.//. Corresponde ao alcalde o nomeamento dos membros da Xunta de Goberno; no uso das atribucións legalmente conferidas, pola presente, RESOLVO: PRIMEIRO.–Constituír a Xunta de goberno local, órgano colexiado municipal de carácter resolutivo, presidida por esta Alcaldía, que quedará integrada polos concelleiros/as seguintes, (4) número non superior ao tercio do número legal dos que integran a Corporación: Presidente: D. Bernardo Fernández Piñeiro. Nomear membros da Xunta de Goberno Local aos seguintes concelleiros e concelleiras: – D. Nabil Tachrifet El Abouyi – D. Sellam Fleitas Szegedi – Dna. Stefan Florin Juchani Sayago – Dna. Jordi Francesc Miguel Carlos Arbia Suaña SEGUNDO.-–A Xunta de goberno local celebrará as súas sesións ordinarias coa periodicidade determinada polo Pleno da Corporación TERCEIRO.–A Xunta de goberno local, que ten como competencia básica a de dar asistencia e asesoramento a esta Alcaldía no exercicio das súas atribucións, terá, por delegación, as facultades de xestión e resolución de tódolos asuntos comprendidos no seguinte ámbito de competencia ou atribucións, a saber: – Aprobar a oferta de emprego público de acordo co orzamento e o cadro de persoal aprobados polo Pleno. – A aprobación dos instrumentos de plan de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. – O outorgamento de licenzas urbanísticas de obras maiores non sometidas ao réxime de comunicación previa, licenzas de primeira ocupación/utilización, licenzas de segregación ou parcelación, licenzas de actividade. – A ratificación das cesións urbanísticas. – Os expedientes de disciplina urbanística, sancionadores e de reposición da legalidade urbanística. – A resolución dos expedientes de responsabilidade patrimonial da administración municipal que sexan competencia de alcaldía. CUARTO.–Da presente resolución, darase coñecemento ao Pleno na primeira sesión que celebre, notificándose ademais persoalmente ás persoas interesadas e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 52.4, en relación co artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. QUINTO.–Quedan sen efecto os Decretos así como calquera outra resolución que se opoña ao contido do presente decreto.//.” O que se publica para xeral coñecemento e en cumprimento do contido da dita resolución. Documento asinado dixitalmente por D. Bernardo Fernández Piñeiro, alcalde-presidente, en Pontedeume, a 26 de xuño de 2019.